Jaunā iela (Viesīte)
Šis raksts ir par ielu Viesītē. Par citām jēdziena Jaunā iela nozīmēm skatīt nozīmju atdalīšanas lapu. Jaunā iela ir 400 m gara iela Viesītes austrumu daļā. Iela klāta ar grants segumu. Iela iesākas kā lejupceļš no Smilšu ielas pretim Viesītes Kultūras pilij. Turpat ielas pāra numuru pusē ugunsdzēsības dīķis. Ielā sastopama vienīgi mazstāvu savrupmāju apbūve. Ielas vidusposms un beigu posms šķērso zemu, kūdrainu ieplaku, kas ir apgrūtināta vieta apbūvei un tiek izmantota mazdārziņu stādījumiem. Ielas galā tā sazarojas divos atsevišķos posmos.